13 milliárd forint összegű támogatásról született döntés a hazai kis- és középvállalkozások tőzsdei megjelenését elősegítő tőkebefektetéseket megvalósító Nemzeti Tőzsdefejlesztési Alap létrehozására

2018. január 3.

Megszületett a támogatói döntés a hazai kis- és középvállalkozások tőzsdei megjelenését elősegítő tőkebefektetéseket megvalósító Nemzeti Tőzsdefejlesztési Alap létrehozására kiírt (kódszám: NTfA-2017) pályázat kapcsán.

A Nemzetgazdasági Minisztérium 2017. október 4-én nyilvános pályázatot hirdetett a Nemzeti Tőzsdefejlesztési Alap alapkezelőjének kiválasztására. A Nemzetgazdasági Minisztérium Gazdaságfejlesztési Programok Végrehajtásáért Felelős Helyettes Államtitkársága által lebonyolított pályázati eljárás eredményesen zárult, a támogatásban részesülő pályázó a Széchenyi Tőkealap-kezelő Zrt.

*(Nemzetgazdasági Minisztérium)*